CELEX: E2016P0014
Language: lt
Date: 2016-09-26 00:00:00
Title: 2016 m. rugsėjo 26 d. ELPA priežiūros institucijos ieškinys Islandijai (Byla E-14/16)

15.12.2016   
            
            
               LT
            
            
               Europos Sąjungos oficialusis leidinys
            
            
               C 467/27
            
         2016 m. rugsėjo 26 d. ELPA priežiūros institucijos ieškinys Islandijai
   (Byla E-14/16)
   (2016/C 467/14)
   ELPA priežiūros institucija, kuriai atstovauja Carstenas Zatschleris, Audur Ýr Steinarsdóttir ir Øyvindas Bø, atliekantys ELPA priežiūros institucijos (35, Rue Belliard, B-1040 Brussels) įgaliotinių funkcijas, 2016 m. rugsėjo 26 d. ELPA Teisme pareiškė ieškinį Islandijai.
   ELPA priežiūros institucija prašo ELPA Teismo:
   
               1.
            
            
               Pripažinti, kad Islandija neįvykdė įsipareigojimų pagal EEE susitarimo XIII priedo II skyriaus 17d punkte nurodytą teisės aktą (1995 m. spalio 6 d. Tarybos direktyva 95/50/EB dėl pavojingų krovinių vežimo keliais vienodų tikrinimo procedūrų), suderintą su Susitarimu prie jo pridėtu 1 protokolu, nes:
               
                           i.
                        
                        
                           neužtikrino, kad dalis keliais vežamų pavojingų krovinių siuntų būtų tikrinama, kaip reikalaujama 3 straipsnio 1 dalyje;
                        
                     
                           ii.
                        
                        
                           atlikdama šiuos patikrinimus nesinaudojo direktyvos I priede pateiktu kontrolės lapu, kaip reikalaujama 4 straipsnio 1 dalyje;
                        
                     
                           iii.
                        
                        
                           neužtikrino, kad direktyvoje nurodyti patikrinimai būtų atsitiktiniai ir būtų atliekami kuo didesnėje kelių tinklo dalyje, kaip reikalaujama 4 straipsnio 2 dalyje;
                        
                     
                           iv.
                        
                        
                           neužtikrino, kad patikrinimams būtų parinktos tokios vietos, kuriose saugos reikalavimų neatitinkančias transporto priemones būtų galima sutvarkyti, arba, jeigu patikrinimą atliekanti institucija mano, kad to reikia, ji galėtų sulaikyti minėtas transporto priemones kelyje arba tam tikslui skirtoje vietoje, nesukeldama pavojaus saugai, kaip reikalaujama 4 straipsnio 3 dalyje;
                        
                     
                           v.
                        
                        
                           neužtikrino, kad prireikus ir jeigu tai nekelia pavojaus saugai, galėtų būti imami vežamų krovinių mėginiai, tiriami kompetentingų institucijų patvirtintose laboratorijose, kaip reikalaujama 4 straipsnio 4 dalyje;
                        
                     
                           vi.
                        
                        
                           neužtikrino, kad patikrinimai neužtruktų per ilgai, kaip reikalaujama 4 straipsnio 5 dalyje;
                        
                     
                           vii.
                        
                        
                           neužtikrino, kad patikrinimą atliekančios institucijos, nustačiusios vieną arba daugiau transporto priemonių padarytų pavojingų krovinių vežimo taisyklių pažeidimų, galėtų jas sulaikyti kelyje arba tam tikslui skirtoje vietoje ir pareikalauti, kad minėtos transporto priemonės būtų sutvarkytos prieš tęsiant kelionę, arba taikyti kitas deramas priemones, atsižvelgdamos į aplinkybes arba saugos reikalavimus, kaip reikalaujama 5 straipsnyje;
                        
                     
                           viii.
                        
                        
                           neužtikrino, kad patikrinimai taip pat galėtų būti atliekami įmonių patalpose, kaip reikalaujama 6 straipsnio 1 dalyje, ir
                        
                     
                           ix.
                        
                        
                           neišsiuntė ELPA priežiūros institucijai metinės ataskaitos, kaip reikalaujama 9 straipsnio 1 dalyje.
                        
                     
         
               2.
            
            
               Nurodyti Islandijai padengti bylinėjimosi išlaidas.
            
         
      Teisinės bei faktinės aplinkybės ir pagrindai, kuriais grindžiamas ieškinys:
   
   
               —
            
            
               Ieškinyje nurodoma, kad iki 2015 m. lapkričio 16 d. Islandija neatsižvelgė į 2015 m. rugsėjo 16 d. ELPA priežiūros institucijos pagrįstą nuomonę, kurioje pripažinta, kad ta valstybė neįvykdė įsipareigojimų pagal EEE susitarimo XIII priedo II skyriaus 17d punkte nurodytą teisės aktą (1995 m. spalio 6 d. Tarybos direktyva 95/50/EB dėl pavojingų krovinių vežimo keliais vienodų tikrinimo procedūrų), suderintą su Susitarimu prie jo pridėtu 1 protokolu.